1. kromosoom

Inimese 1. kromosoom ehk kromosoom 1 on inimese suurim kromosoom. Nagu kõiki teisi autosoome ehk mittesugukromosoome, on inimesel ka 1. kromosoomi kaks eksemplari.

Inimese 1. kromosoom sisaldab umbes 249 miljonit aluspaariChromosome Statistics VEGA, seisuga 23. juuni 2013 ehk ligikaudu 8% kogu inimese DNA-stGregory SG, Barlow KF, McLay KE, et al. (mai 2006). "The DNA sequence and biological annotation of human chromosome 1".  Nature 441 (7091): 315–21. PMID. doi..

2006. aastal jõuti lõpule selle kromosoomi sekveneerimisega – see oli sel ajal ühtlasi viimane veel sekveneerimata kromosoom, mille järjestuse määramiseks oli 150-l USA ja Suurbritannia teadlasel kulunud 10 aastat."Järjestati inimese genoomi viimane kromosoom" arst.ee, 2006

Juuni 2013 seisuga arvati, et selles kromosoomis on 4429 geeni, mille seas on ka 2056 valke-kodeerivat ja 1184 pseudogeeni. Üksiku nukleotiidi polümorfisme ehk SNP-sid on aga ligikaudu 740 000.

Selles kromosoomis paiknevate geenidega seostatakse umbes 890 haigust või haiguslikku seisundit, mille hulka kuuluvad ka kurtus, Alzheimeri tõbi, glaukoom, eesnäärme- ja rinnavähk ning porfüüria.

Vaata ka
TACSTD2

 Viited 

 Välislingid 
 National Institutes of Health: "Chromosome 1" Genetics Home Reference
 "Final genome 'chapter' published" BBC NEWS, 18. mai 2006

 Teadusartikleid 



Kategooria:Kromosoomid